Kaksi vammaispalvelujen yksikköä muuttaa 5. toukokuuta Telkänkadulle Imatralla

Toimintakeskus Imatran Toimis ja työvalmennuskeskus Imatran Pajat muuttavat 5.5.2025 yhteisiin tiloihin osoitteeseen Telkänkatu 2.

Muuton myötä saamme terveet, turvalliset ja nykyaikaiset tilat asiakkaillemme ja työntekijöillemme. Vuokrakustannukset yksiköiden osalta tippuvat, koska jatkossa kaksi yksikköä toimii samassa toimitilassa.

Imatran Toimiksen päivätoiminta ja Imatran Pajojen työtoiminta jatkuvat muuten entisellään.

Toimintakeskus Imatran Toimis

Järjestää päiväaikaista toimintaa nuorille ja aikuisille vammaispalvelujen asiakkaille arkipäivisin. Asiakkaita käy päivittäin noin 30.

Toiminta on kuntouttavaa ja pitää yllä asiakkaiden omatoimisuutta ja fyysistä kuntoa. Päivätoiminta on monipuolista. Siihen kuuluu esimerkiksi kokemuksellista musiikkia yksilöllisesti sekä ryhmässä, leipomista, kädentaitoja, ulkoilua ja liikuntaa, erilaisia retkiä mm. teatterit, elokuvat, taidenäyttelyt, erilaiset liikuntatapahtumat mm. liikuntasäpinät, uimahalli ja keilaaminen.

Työvalmennuskeskus Imatran Pajat

Järjestää päiväaikaista työtoimintaa vammaispalvelujen asiakkaille. Työvalmennuskeskus tukee asiakkaiden toimintakykyä ja osallisuutta sekä selvittää asiakkaiden taitoja, toiveita, tuen tarpeita ja mahdollisuuksia työllistyä. Työpajojen toimintaa suunnitellaan viikoittaisissa asiakaspalavereissa yhdessä asiakkaiden kanssa.

Imatran Pajoilla on mahdollisuus toimia:

siivousryhmässä

kiinteistöhuolto- ja remonttiryhmässä

keittiöryhmässä

Linkki aikaisempaan tiedotteeseen aiheesta (julkaistu 12.12.2024)

Lisätietoja:

Päivi Lääperi, toimintayksikön esihenkilö, puh. 040 532 1006, paivi.laaperi@ekhva.fi